Casino Royale (televízny film z roku 1954)

Casino Royale je americká televízna epizóda zo seriálu Climax!, ktorá vznikla v roku 1954. Ide o rovnomennú adaptácia románu od Iana Fleminga z roku 1954 a zároveň prvý diel knižnej série bondoviek. Toto TV film bol prvou filmovou adaptáciou románu Jamesa Bonda. V úlohe Jamesa Bonda sa predstavil americký herec Barry Nelson.

 Výroba 
V roku 1954 zaplatila CBS autorovi Ianovi Flemingovi 1 000 dolárov za adaptáciu jeho prvého románu Casino Royale na jednohodinovú televíznu epizódu v rámci ich dramatickej série Climax!, ktorý bežal medzi októbrom 1954 a júnom 1958. Pre TV film ho upravili scenáristi Antony Ellis a Charles Bennett. Bennett bol známy najmä vďaka spolupráci s Alfredom Hitchcockom vrátane filmov The 39 Steps (1935) a Sabotage (1936). Kvôli obmedzeniu jednohodinového vysielania stratila upravená verzia mnoho detailov popísaných v knihe.

Hodinová epizóda Casino Royale bola odvysielaná 21. októbra 1954 a hral v nej Barry Nelson ako tajný agent Bond, Peter Lorre v úlohe záporáka Le Chiffrea. Postava Bonda v Casino Royale bola zmenená na amerického agenta, opísaný ako pracujúci pre „Combined Intelligence“ a podporovaný britským agentom Clarenceom Leiterom.

Clarence Leiter bol agentom stanice S, pričom bol kombináciou Felixa Leitera a Reného Mathisa. Meno „Mathis“ a jeho spojenie s Deuxième Bureau, dostala vedúca dáma, ktorá sa volá Valérie Mathis, namiesto bondgirl Vesper Lynd.

 Po vydaní 
V roku 1958, štyri roky po produkcii Casino Royale, CBS pozvala Fleminga, aby napísal 32 epizód v priebehu dvoch rokov pre televíznu show založenú na Bondovej postave. Fleming súhlasil a začal písať osnovy pre túto sériu. Nakoniec však z toho nikdy nič nebolo, Fleming upravil tri osnovy do poviedok a v roku 1960 vydal poviedkovú knihu For Your Eyes Only spolu s ďalšími dvoma novými príbehmi.

Toto bola prvá filmová adaptácia Bondového príbehu a bola natočená pred vytvorením Eon Productions (oficiálnych Bbondoviek). Keď MGM nakoniec získala práva na filmovú verziu Casino Royale z roku 1967, získala aj práva na túto televíznu epizódu. 

Epizóda Casino Royale sa po odvysielaní v roku 1954 stratila na celé desaťročia, až kým filmový historik Jim Schoenberger v roku 1981 nenašiel čiernobielu scénu živého vysielania. Táto epizóda bola odvysielaná na TBS ako súčasť série bondoviek. Pôvodné vysielanie z roku 1954 bolo farebné. Vydanie VHS a prezentácia TBS nezahŕňali posledné dve minúty, ktoré boli v tom čase stále stratené. Nakoniec boli chýbajúce zábery (mínus posledné sekundy záverečných titulkov) nájdené a zahrnuté do vydania Spy Guise & Cara Entertainment VHS. MGM následne zahrnula neúplnú verziu na svoje prvé vydanie DVD filmu Casino Royale z roku 1967.

 Referencie 

 Pozri aj 
 Casino Royale

 Iné projekty 

 Externé odkazy 




 Zdroj 

Kategória:Televízne filmy USA
Kategória:Televízne filmy o Jamesovi Bondovi